|  |  |
| --- | --- |
| Numri i lëndës: | 2019:150728 |
| Datë: | 27.11.2019 |
| Numri i dokumentit:  | 00680303 |

**C.nr.822/19**

**GJYKATA THEMELORE NË PEJË**-Departamenti i Përgjithshëm, sipas gjyqtares Merita Baloku, në çështjen juridiko- kontestimore, duke vepruar sipas padisë së paditësit S (Z) K nga fsh V K. e D, të cilën e përfaqëson Vegim Maloku avokat në Pejë, kundër të paditurve A (R) B, H B XH B, E B, XH B, M G e lindur B dhe M D e lindur B të gjithë nga P, të cilët i përfaqëson Shpetim A B avokat në Pejë, për vërtetimin e pronësisë, vlera e kontestit 3.500 €, në seancën e shqyrtimit kryesor, në prezencë të autorizuarit të palës paditëse dhe në prezence të autorizuarit të palës së paditur, më datë 27.11.2019, murr këtë:

**A K T G J Y K I M**

**NE BAZE TË POHIMIT**

 VËRTETOHET se paditësi S (Z) K nga fsh. V K. E D, është pronarë i ngastër kadastrale me nr. P-71611071-05438-19 në sipërfaqe prej 542 m2 në vendin e quajtur ...., me kulturë arë klasës se tretë dhe

DETYROHEN të paditurit H B, A B XH B , E B, XH B, XH B, M G e lindur B dhe M Dema e lindur B të gjithë nga P, si bashkë pronarë si dhe si trashëgimtarë të të ndjerit R B të ia pranojnë këtë të drejtë paditësit S K dhe ta lejojnë që paditësi të regjistrohet si pronarë legjitim në Zyrën për Kadatës dhe Gjeodeti në P, në patundshmërinë të cekur si me lartë në afat prej 15 ditësh nga dita e pranimit të këtij aktgjykimi.

Secila palë i bartë shpenzimet e veta procedurale

**A r s y e t i m**

Paditësi, S (Z) K nga fsh V K. e D, nëpërmjet të autorizuarit të tij, më datë 12.07.2019, në këtë gjykatë, ka ushtruar padi kundër të paditurve H B, A B XH B , E B, XH B, XH B, M G e lindur B dhe M Dema e lindur B të gjithë nga P, për vërtetim pronësie.

 Në shqyrtimin kryesor të datës 27.11.2019, i autorizuari i paditësit ka deklaruar se: qëndrojmë në tërësi pranë padisë dhe precizimit të padisë të paraqitur në gjykatë me dt. 25.11.2019, duke deklaruar se paditësi me të paditurin e parë A B me dt. 13.03.2003, në Gjykatën Komunale atëherë në Pejë, kishin vërtetuar kontratën e shitblerjes se patundshmërisë për ngastrën kad. Nr..... në vendin e quajtur ,,...,, mirëpo për shkak të neglizhencës paditësi nuk e kishte implementuar në kadastër.

Paditësi me të paditurit kanë provuar që këtë çështje ta zgjidhin në rrugën jashtë gjyqësore ku me dt.10.08.2015 i japin një autorizim paditësit që i njëjti, ta parcializoi parcelën që e ka në pronësi dhe posedim, ashtu që paditësi e ka parcializuar pjesën e tij e cila ka marr numrin e ri dhe tani është me nr. .. në sip. Prej 542 m2. Kjo vërtetohet edhe me provat të cilat i kemi bashkangjitur. Kjo pasuri është blerë para 40 viteve. Paditësi ka tentuar me kontratë me shitblerjen e cila është përpiluar në vitin 2003 ta bartë pronësinë mirëpo, në atë mënyrë që e ka zgjidhur rrugën me të shkurtes por nuk ka mundur. Kështu mendoi qe edhe me parashkrim fitues e ka fituar pronësinë, edhe të paditurit me përgjigje në padi ia pranojnë pronësinë paditësit.

 I autorizuari i të paditurve më datë 08.11.2019, ka parashtruar përgjigjen në padi më të cilën përgjigje ia ka pranuar kërkese padinë paditësit. Ndërsa në shqyrtimin kryesor të dt. 27.11.2019 ka deklaruar se:,, sot i dorëzoi certifikatat e lindjes të gjithë të paditurve përpos të XH , mirëpo unë jam i gatshëm të garantoi qe i njëjti është fëmiu i R A B çka nën kupton se është trashëgimtarë i tij, nga se të njëjtin e kam axhë dhe shumë mirë e di rastin. Shton se ,,mbes në tërësi pranë përgjigjes në padi të njëjtën nuk e kundërshtoi dhe të njëjtën e pranoi si në përgjigje në padi. Është e vërtete që e kanë shitur për afro 40 viteve është e vërtete që kanë tentuar me e përkthyer në procedurë jashtë gjyqësore nuk kanë mundur për shkaqe teknike dhe unë e pohoi në tërësi. E njoftoi gjykatën se të paditurit H (B, A B, XH B dhe E B janë bashkë pronarë në këtë parcelë njëherit janë edhe trashëgimtar të ndjerti R B, gjithashtu tashëtimtarë të ndjerit R janë XH B, M G e lindur B, M Dema e lindur B dhe XH B’’

 Gjykata duke vlerësuar dhe duke pasur parasysh faktin se i autorizuari i të paditurve e ka pohuar në tërësi kërkesëpadinë e paditësit, pa shqyrtim të mëtejmë, e në kuptim të nenit 148.1 të LPK-së, ku thuhet se: ” në qoftë se i padituri deri në përfundimin e shqyrtimit kryesor të çështjes e pohon kërkesëpadinë pjesërisht apo tërësisht, gjykata e jep pa shqyrtim të mëtejmë aktgjykimin më të cilin e aprovon pjesën apo gjithë kërkesëpadinë“.

 Bazuar në këtë gjykata konform nenit 148.1 lidhur me nenin 3.1 dhe 3.2 të LKP-së, ka vendosur si në diapszitiv të këtij Aktgjykimi.

Lidhur me shpenzimet procedurale gjykata ka vendosur duke u bazuar në nenin 463.1 të LPK, meqenëse asnjëra nga palët nuk i ka kërkuar shpenzimet procedurale.

 **NGA GJYKATA THEMELORE NË PEJË C.nr. 822/19 më datë 27.11.2019.**

 **Gj y q t a r j a**

 **Merita Baloku**

**KËSHILLA JURIDIKE:**

Kundër këtij aktgjykimi lejohet e drejta

në ankesës, në afat prej 15 ditësh nga dita

e marrjes se të njëjtit, Gjykatës se Apelit

në Prishtinë e përmes kësaj gjykate.